Þorsteinn Már Baldvinsson segir að hann vonist til þess að tímabundið brotthvarf sitt úr forstjórastóli muni róa umræðu um fyrirtækið . Þetta kemur fram í viðtali við Þorstein Má á fréttavefnum Vísi.is , en viðtalið var tekið á Dalvík , þar sem hjartað í starfsemi Samherja á Íslandi er . Björgólfur Jóhannsson hefur tekið við sem forstjóri Samherja , eftir að Þorsteinn Már ákvað að stíga tímabundið til hliðar sem forstjóri . Samherji á fund með skattrannsóknarstjóra á mánudag , þar sem fara á yfir mál , sem meðal annars var fjallað um í Kveiki og Stundinni . Í þættinum kom fram að Samherji hefði mútað ráðamönnum í Namibíu í skiptum fyrir kvóta , og hafa bæði dómsmálaráðherra og sjávarútvegsráðherra Namibíu sagt af sér . Auglýsing Í viðtalinu segir Þorsteinn Már að margt sem hafi fram komið í umræðum um fyrirtækið , frá því að umfjöllun starfsemi Samherja í Namibíu kom fram í fréttaskýringarþættinum Kveiki á RÚV , hafi verið rangt , en sagði að innri rannsókn Samherja væri nú hafin og hún myndi leiða í ljós ef eitthvað væri athugavert í starfseminni . „ Mér bara blöskrar orðið umræðan . Samherji er ekki sálarlaust fyrirtæki , það eru meðal annars 800 starfsmenn á Íslandi og annað eins , meira , erlendis . Þessar árásir hér á Íslandi , á starfsfólk og fjölskyldur þeirra , mér finnst þetta orðið full langt gengið og með því að stíga til hliðar er ég að vona að sú umræða geti róast eitthvað , “ sagði Þorsteinn Már meðal annars . Hann sagði það auk þess ekki rétt að fyrirtækið hefði flutt peninga frá Afríku , og stundað skattsvik eða peningaþvætti . Hann neitaði því alfarið , en játti því að ákveðnar greiðslur þyrfti að skoða . Þá sagði hann að Samherji hefði ekki skellt skuldinni á fyrrverandi starfsmanna Samherja , og uppljóstra Kveiks , Jóhannes Stefánsson . „ Við skelltum ekkert allri skuld á Jóhannes , við vorum bara að segja það að við vékum honum úr starfi vegna þess að það voru gerðir hlutir sem við vorum ekki sammála , “ sagði Þorsteinn Már í viðtalinu . Þá sagðist hann ekki óttast fangelsi , og að starfsemi Samherja hefði verið í takt við lög og reglur . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .